श्रीलंका में बम धमाके, 130 से ज़्यादा मौतें\nइन बम धमाकों में अब तक 122 लोगों के मारे जाने की पुष्टि हुई और कई लोगों के घायल होने की ख़बर है. 

बीबीसी सिंहला सेवा के संवाददाता अज़्जाम अमीन के मुताबिक कोलंबो में 47 लोगों की मौत हुई है. कोलंबो जनरल अस्पताल ने इसकी पुष्टि की है.

इसके अलावा बट्टिकोला में 25 लोगों की मौत हुई है और पुलिस के मुताबिक नेगंबो में मरने वालों की संख्या कम से कम 50 हो सकती है.

इन धमाकों में 440 से ज़्यादा लोग घायल हुए हैं. घायलों को कोलंबो के अलग अलग अस्पतालों में भर्ती कराया गया है.

चर्चों में ईस्टर की वजह से कई लोग मौजूद थे इसलिए हताहतों की संख्या बढ़ने की आशंका जताई जा रही है.

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

\n\ntl;डॉ:
श्रीलंका की राजधानी कोलंबो में रविवार को ईस्टर के दिन कई चर्चों और फाइव स्टार होटलों को निशाना बनाया गया है.